cyanic-selkie/wikianc huggingface dataset:
Дријади
Дријади (грчки јазик|Δρυάδες) (латински јазик|Dryades) — шумски нимфи во старогрчката митологија.
Митологија
Дријади се бесмрттни, за разлик од останатите видови, Хамадријади и Мелијади, кои живееле во храстовото дрво и умирале заедно со него. Омилената забава на многу нимфи бил ловот. Овие нимфи честопати биле придружнички на божицата Артемида или Дијана, божицата на ловот. Таа била моќна божица на шумата и господарка на дивите ѕверови. Поради големиот број на нимфи кои ги прателе, понекогаш се нарекува и божица на нимфи.
Многу нимфи се обидувале да се натпреваруваат со Артемида, не само во ловот, туку и со чување на девственоста. Тоа честопати било неможно, бидејќи моќните богови - Зевс, Посејдон, Аполон или смртните луѓе, како Миној, честопати се обидувале да ги заведат или грабнат. Меѓутоа, малку нимфи успевале да побегнат на вљубените богови или луѓето и да ја сочувааат својата невиност.
Александра Јанева
Александра Јанева (родена на година во ) — македонска поп-пејачка. Победник е на музичкото шоу „Сите наши песни“ во 2013 година и на Фестивалот на забавни мелодии „Макфест“ во 2013 и 2016 година.
Почетоци
Александра Јанева покажала интерес кон музиката уште на свои рани години. Првите официјални настапи пред публика се случиле на школските приредби во основното училиште. Подоцна, како ученик во струмичката гимназија станала најистакнат солист во хорот при СОУ „Јане Сандански“. Учествувала на хорски и солистички средношколски натпревари и при тоа се здобила со бројни награди. До 2013 година настапувала како пејачка во локалниот бенд Аларм со кој го промовирала првиот сингл со наслов „Не ме допирај“. Краток период била член на Студиото за модерен балет „Газели“. Настапот на Велигденскиот концерт во 2010 во Струмица бил еден од најзабележителните и привлекла внимание на голем број медиуми кои од тогаш ја споредуваат со светски музички ѕвезди како Адел и Џеси Џеј.
Победа на натпреварот на Француска шансона
Александра Јанева настапила и победила на натпреварот на Француска шансона кој се одржал на 30 март 2013 година во киното Фросина. Најдобрите тројца изведувачи од вкупно 14 финалисти биле одбрани од стручно жири по различни критериуми за музикалност, настан и познавање на францускиот јазик. Александра победила со своја преработка на песната L’amour en heritage во оригинална изведба на Нана Мускури.
Победа на шоу Сите наши песни 2013
Александра станала позната на пошироката македонска публика со победата на музичкото шоу „Сите наши песни“ - проект на Македонската радио-телевизија за заштита и афирмација на македонската музика.
Шоуто претставувал натпревар на млади пејачки таленти од 2 града, во секоја емисија, по што следат други два града. Тимот на Струмица ги поминал четирите круга, од систем на елиминација и пласман во четврт финале, полуфинале до финале. Елиминацијата на екипите се вршел според гласовите на стручното жири составено од еминентни имиња од македонската музичка сцена, како Калиопи, Ристо Самарџиев, Игор Џамбазов. Александра се претстави со композициите Месечина од Калиопи, Залудно е од Тамара Тодевска, Признавам од Маријана и Росана.
Прва победа на Макфест 2013
На своето прво учество на фестивал, 18-годишната Александра како дебитант триумфирала на 28-мото издание на фестивалот на забавна музика „Макфест“ во Штип со песната „Врати ми го сонцето“. Автор на музиката и на текстот е Ристо Самарџиев, а аранжманот е на Владимир Дојчиновски – Дојчин. Освен главното признание за песната – првата награда од публиката и статуетката „Макфест“, Александра ја освоила и наградата од жирито за најуспешна воканлна интерпретација – плакета „Макфест“. Таа добила најмногу гласови и во првата полуфинална вечер. Публиката и музичките познавачи коментирале дека „Макфест“ со Врати ми го сонцето добил една од најдобрите песни-победнички во последните 15 години.
По Макфест 2013
Во ноември 2013 Александра учествувала на реномираниот Скопски фестивал со композицијата „Лош ден“. Автор на музиката и текстот е Блаже Темелков, додека аранжманот е на Андријана Јаневска. Александра имала забележителен настап, но завршила без награда.
Година на фестивали 2014
Во јануари 2014 година се случил концертот што по повод празникот Василица, Македонската опера и балет традиционално го одржува под диригентство на Саша Николовски-Ѓумар. „Филмски ноти“ - На двете вечери од концертот настапија врвни оперски солисти, естрадни ѕвезди и хорот и оркестарот на Операта и Балетот, кои изведоа познати музички нумери од популарни филмови, „Кум“, „Коса“, „Дух“, „Маската на Зоро“, „Телохранител“ и други. Александра за првпат настапи на овој фестивал со 25 годишна традиција и ја отпеа познатата I Have nothing од филмот The Bodyguard.
За Александра 2014 е година за учество на 3/3 македонски натпреварувачки фестивали. Од 5-7 јуни настапува во Штип на Макфест 2014 со песната „Спремна сум“. Музиката е на Григор Копров, текстот на Борче Димитров, а аранжманот на Владимир Дојчиновски. Во август 2014 година учествувала на Охрид фест - Охридски трубадури и го добила признанието за најдобра интерпретација. На фестивалот настапила со композицијата „Ангел“. Музиката е на Кирил Цветковски, текстот на Миодраг Врчаковски и аранжманот на Владимир Дојчиновски.
Во ноември 2014 го имала второто учество на Скопски фестивал кој воедно беше избор на песна за Евровизија на Македонија. Таа настапила со композицијата „Во твојот свет“, музика на Ванчо Димитров, текстот Ана Пандевска и аранжманот на Дамјан Лазаров. Александра го освоила 9 место од 20 натпреварувачи. Од 16 до 18 мај 2014 година Александра Јанева била дел од меѓународниот фестивал „Discovery 2014“, кој се одржал во Варна, Бугарија каде со победничката макфестофска композиција „Врати ми го сонцето“ се натпреварувала во категоријата за најдобра песна. Во категоријата за најдобар вокал, Александра во трката влегла со „Hallelujah“, композиција на Александра Бурке.
Од Варна, Александра се вратила со две награди, трето место на натпреварот за најдобар вокал и специјална награда „Откритие 2014“ со што организаторите на фестивалот и овозможиле снимање на видео спот.
Во август 2014 година го имала еден од најзабележителните настапи пред 30.000 посетители на фестивалот Струмица ОПЕН. Таа настапила како најголема музичка ѕвезда од Струмица на затворањето на фестивалот, пред настапот на Здравко Чолиќ.
Проекти во 2015 година
Традиционално и во јануари 2015 година во Македонската опера и балет се одржал Василичарски концерт. Насловот на концерот беше „Најдоброто од најдоброто“. Александра Јанева настапила со песната „Месечина” од Калиопи, што предизвика овации во публиката.
Во март 2015 Александра станала дел од музичкиот проект насловен COVERLAND. Taa како главен вокал во период од една година настапувала заедно со нејзиниот нов состав од девет инструменталисти од Македонска опера и балет. Во нивниот состав, покрај вокал има и има саксофон, клавијатури, тапани, бас гитара, две виолини, виола и виолончело. Проектот се состоел од уникатни преработки на најпопуларните песни од светските топ листи, хитови на Емели Санде, Ријана, One Republic, Дејвид Гета, Џон Њуман.
На покана на организаторот на Струмица ОПЕН фестивал, Александра во јули 2015 го промовирала заедничкиот проект со DJ Zorr Alex - Where You Shine. Светски и модерен звук во чекор со новите трендови кој станува официјална химна на фестивалот.
Прв солистички концерт 2016
По нејзиното прво учество на велигденскиот хуманитарен концерт во 2012 година на македонските портали осамнале натписи за талентот на „струмичката Џеси Џеј“. 5 години подоцна – миленичката на струмичката публика одржала свој концерт. Како благодарност за досегашната поддршка Александра на струмичани им подарила едночасовно шоу на големата сцена во НУЦК „Антон Панов“. На концертот кој се одржал на 24 април (недела) била придружувана од COVERLAND. Концертот имал хуманитарна цел и средствата биле наменети за помош при лекување на нејзини сограѓани.
Втора победа на Макфест 2016
На 31-вото издание на „Макфест“ Александра ја добила својата втората статуетка како победник. Истата година ја добила и наградата за вокална интерпретација „Драган Каранфиловски – Бојс“.
Александра Јанева, на „Макфест 2016“ настапила со песната „За сто години“, чии автори се Ристо Самарџиев и Владимир Дојчиновски. Александра била облечена во тоалета на модниот творец Емили Пишева Гоџирова од Струмица, а за нејзиниот изглед се погрижи стилистот Драган Гоцев- Даци. Истиот тим го освои првото место и во 2013 година.
По Макфест 2016
Александра учествувала на 23-тото издание на Меѓународниот фестивал Охрид фест - Охридски трубадури од 22-25 август 2016. Таму ја промовира својата последна песна „Најмило мое“ зад која стои победничкиот авторски тим од Макфест во 2013 и 2016 година. Музиката и текстот се на Ристо Самарџиев, а аранжманот на Владимир Дојчиновски. Песната е нешто поразлично, со малку поинаков и подинамичен летен звук. Од Охрид Александра си доаѓа со две награди - Најдобар текст и Најдобар аранжман.
Во октомври промовирала видео запис за „Најмило мое“ во соработка со Дарио Јанковиќ.
Годишна награда 2016
На своја 21-годишна возраст Александра ја добила престижната награда од општина Струмица за особен придонес во областа на културата - „Св. Петнаесет Тивериополски Свештеномаченици“. Наградата ја подигнала во НУЦК „Антон Панов“ на 10 декември 2016 година на Свечена седница на Советот на Општина Струмица каде настапува со изведба во живо. Станува една од најмладите струмичани кои добиле вакво признаение во која било област.
Почеток на 2017
Кон крајот на февруари го објавила синглот „Солза за крај“ со видео запис. Комплетен автор на песната е Ѓорги Крстевски, а видео продукцијата на спотот е на KM Entertainment. Оваа песна била втора соработка со авторот Крстевски, по успехот кој го постигнаа со „Еве ме пак“.
Во април најавила и објавила преработка на „Зошто баш ти“ по повод 10-годишнината од издавањето на песната во оригинална изведба на Ноне Неделковска. Авторскиот тим зад римејкот на „Зошто баш ти“ се: Јован Јованов (музика), Елвир Мекиќ (текст) и Иле Спасев (аранжман), додека видеото е на Rewind production и креативниот Ѓорги Вацев.
Ревијално шоу на Макфест 2017
Како двократната победничка на фестивалот на забавни мелодии „ Макфест “, Александра Јанева го има единственото шоу на годинашното издание. Нејзиниот 30-минутен мини концерт бил за време на гласањето на финалната вечер на 7 октомври.
Божиќна преработка со бендот 2BE
Заедно со нејзиниот бенд 2BE со кој настапувале низ цела Македонија ја објавиле празничната преработка на мега-хитот Perfect на Ед Ширан и Бијонсе. Новото аудио и видео на поп-пејачката било музичка празнична честитка за нејзините обожаватели. Како благодарност на поддршката во изминатата 2017 година, на крајот од декември објавува рекапитуларно видео од сите нејзини медиумски појавувања, настапи и синглови.
Сингл „Ќе се вратам некој ден“
На 13 мај 2018 објавила нов сингл со видео-запис на музика на Панче Касапски, аранжман и продукција на Иле Спасев и соавторски текст на Огнен Неделковски и Панче Касапски. Видео-записот е работен од Ѓорги Вацев и неговата Rewind production на повеќе локации во Грција.
Соработка со Наташа Малинкова
Александра го направила првиот дуетски сингл во својата кариерата на 28 јуни 2018 година. Песната била објавена на каналот Facing The Sun со видео-запис изработен од Ѓорги Вацев, Пеце Здравковски и Борче Георгиев од Rewind production. Автор на песната е Стојанче Аврамов, а на продукцијата и аранжманот работи заедно со Зоран Алексиќ. Александра за првпат се јавува како соавтор на текст на сопствена песна.
Summer Jam 2018
Во јуни 2018, преку друштвените мрежи Александра побарала од своите обожаватели предлози за песни за преработка. Првата преработка од проектот #summerjam е „Херој“ од Викторија Лоба која достигнала 40.000 прегледи. Втората и најпопуларна преработка од овој проект е женската верзија на хитот „Километри“ од Лозано. „US“ и „Ако ме сакаш“ беа останатите две преработки од овој летен проект кој собра 150.000 преслушувања.
Ледина (Премка)
Ледина — археолошко наоѓалиште во кичевското село Премка. Претставува некропола од средниот век. Се наоѓа на северозападниот крај на селото, каде се откриени гробови од некропола градени од камени плочи - тип циста, со насоченост исток-запад.
Александра Јанева
Сингл „Срце отвори“ 2019
На 28 февруари 2019 објавила нов сингл со видео-запис на музика на Панче Касапски и Иле Спасев, аранжман и продукција на Иле Спасев и текст на Огнен Неделковски. Видео-записот е работен од Pinestel продукција.
Авторски песни „Одговор“ и „Се одбирам себе“ 2019
На 28 март 2019 ја објавила првата авторска песна со видео-запис. Александра се потпишува зад текстот, а на музиката работеле со Тино Стојановски, гитарист на 2BE. Аранжманот и продукцијата на „Одговор“ се на Iwayo. Видео-записот е работен од Pinestel продукција. На 23 април 2019 објавила уште една авторска песна со наслов „Се одбирам себе“. Текстот на баладата е на Јана Бурче, а аранжманот и продукцијата на Иле Спасев.
#TeamProud - Евровизија 2019
Заедно со Васил Гарванлиев и Антониа Гиговска како придружен вокал била дел од најуспешниот македонскиот евровизиски тим во историјата на ова натпреварување. Тамара Тодевска со Proud успешно се пласираше на 7. место во големото финале. Ова беше првиот пласман во ТОП 10 за Македонија од нејзиното прво учество во 1998 година.
Општина Загорје на Сава
Населени места
Покрај општинското седиште Загорје на Сава, општината ги опфаќа и следните населени места:
NGC 5995
Објектот бил предмет и на други истражувања, па освен како NGC 5995 се споменува и како MCG -2-40-4, NPM1G -13.0491, IRAS 15456-1336.
Откривање
Објектот е откриен на 5 јуни 1836 година од страна на Џон Хершел, со помош на рефлекторски телескоп, чијашто леќа имала пречник од 18,7 см.
Податоци од набљудување
Според морфолошката класификација на галаксиите, NGC 5995 е од видот Sa. Видливиот сјај со голо око изнесува 13,6 m, а оној во рамките на интервалот од минималната до максималната честота 14,5 m, додека површинскиот сјај изнесува 12,9 m/лм2. NGC 5995 има привидни димензии од 0,9' х 0,7'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 15 ч 48 м 24,9 с, а неговата деклинација, односно висината на лакот на тој агол, -13° 45' 26"". Положбениот агол на објектот е во износ од 171°.
Други поделби
Проучување на NGC 5995 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 56081. Во рамките на атласот на длабокото небо, Уранометрија 2000.00, објектот припаѓа на групата означена со бројот 290; додека во Каталогот на основни ѕвезди (GSC) е групиран под бројот 5609. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 1071.
Шамал (општина)
Шамал (الشمال) е општина и град во Катар, кој се смета за еден од поважните во државата. Главен град на општината е Руајс. Името на општината значи „град од северот“. Иако градот има само 3.000 жители, во градот ќе се гради стадион со капацитет од 45.330 места за потребите на Светското првенство во фудбал 2022. На север излегува на Персискиот Залив, а на југ се граничи со Хор.
Население
Следната табела го прикажува населението на општината.
Идрско
Идрско (словенечки: Idrsko) — населба во Општина Кобарид во западна Словенија. Областа е дел од историскиот регион Приморска. Населбата сега е вклучена во Горичкиот статистички регион.
Легијата
Легијата — рап група создадена во 2000 година од повеќе групи и соло-артисти. Како нејзина предгрупа се смета Против Сите создадена во 1991. Многу е популарна кај младите и егзистира во сите аспекти на хип-хоп жанрот во Македонија. Има претрпено неколку небитни менувања на составот, а денес во Легијата спаѓаат :
Првиот официјален албум на Легијата е издаден во 2008 година, а албумот е наречен „Лош Ден за Империјата“.
Ловренц Кошир
Ловренц Кошир (Lovrenc Košir ; Долна Луш, 29 јули 1804 - Виена, 7 август 1879 ) бил австриски службеник кој работел во Љубљана.
ОАЕ Тим Емирати
ОАЕ Тим Емирати (кратенка на екипата според UCI: UAD) — поранешна италијанска друмска велосипедска екипа, а денес со седиште во Обединетите Арапски Емирати. Во 2005 година била основана како Лампре-Кафита, настанато со спојување на претходните екипи Лампре и. Лампре е италијански производител на недоработени челични производи. Мерида е тајвански велосипедски производител. Екипата е член на Светската турнеја и била нејзин член откако екипата била создадена. Меѓутоа, Лампре била привремено суспендирана во 2010 година, пропуштајќи една трка.
Екипата главно се состои од италијански возачи и има солиден настап на големите трки, особено на Џиро д’Италија. Генералниот менаџер Џузепе Сарони бил познат професионален велосипедист и освојувач на две изданија на Џиро.
Инглишов Брег
Инглишов Брег (English Coast) — дел од бреговата линија на Антарктикот помеѓу северниот крај на Ридберговиот Полуостров и нунатиците Батрес, на западната страна на Палмеровата Земја. На запад се наоѓа Брајановиот Брег, а северозпадно се протега Рајмиловиот Брег источно од Александровиот Остров преку протокот Џорџ VI.
Овој брег е откриен и потоа копнено истражен во 1940 г. од Фин Роне и Карл Еклунд, а од воздух е истражуван од членови на Источната база на Антарктичката служба на САД во 1939–41 г. Првично бил наречен „Брег на Роберт Инглиш“ во чест на Роберт Игнлиш, извршен секретар на службата (1939–41) и каптеан на бродот „Беар“ на експедицијата на Ричард Берд (1933–35). Подоцна името е скратено.
NGC 1616
NGC 1616 — спирална галаксија во соѕвездието Длето, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 1616 се споменува и како ESO 251-10, MCG -7-10-13, AM 0431-434, IRAS 04311-4349.
Откривање
Објектот е откриен на 24 октомври 1835 година од страна на Џон Хершел, со помош на рефлекторски телескоп, чијашто леќа имала пречник од 18,7 см.
Податоци од набљудување
Според морфолошката класификација на галаксиите, NGC 1616 е од видот Sbc. Видливиот сјај со голо око изнесува 12,6 m, а оној во рамките на интервалот од минималната до максималната честота 13,3 m, додека површинскиот сјај изнесува 13 m/лм2. NGC 1616 има привидни димензии од 1,8' х 0,9'.
Други поделби
Проучување на NGC 1616 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 15479. Во рамките на атласот на длабокото небо, Уранометрија 2000.00, објектот припаѓа на групата означена со бројот 392; додека во Каталогот на основни ѕвезди (GSC) е групиран под бројот 7585.
Осма египетска династија
Осмата династија на древниот Египет (Династија VIII) е слабо позната и краткотрајна линија на фараони кои брзо се менувале во почетокот на 22 век п.н.е., најверојатно со нивното седиште на моќ во Мемфис. Осмата династија се одржала во време што се нарекува крај на Старото Кралство или почетокот на Првиот преоден период. Моќта на фараоните се намалувала, додека онаа на провинциските гувернери, познати како номари, била многу важна, а египетската држава дотогаш успешно се претворила во феудален систем. И покрај блиските врски меѓу кралевите и моќните номари, особено во Коптос, осмата династија на крајот била соборена од номарите на Хераклеопол, кои ја основале Деветтата династија. Осмата династија понекогаш е комбинирана со претходната Седма династија, поради недостаток на археолошки докази за Седмата династија, која можеби е фиктивна.
Извори од Новото Кралство
Два историски извори кои датираат од Новото Кралство ги наведуваат кралевите кои припаѓаат на Осмата династија. Најраниот од двата и главниот историски извор на Осмата династија е Кралскиот список од Абидос, напишан за време на владеењето на Сети I. Кралевите наведени во списокот се поставени помеѓу крајот на Шестата династија во времето на Старото Кралство и почетокот на Единаесеттата династија во Средното Кралство. Понатаму, имињата на овие кралеви се различни од оние што познати дека припаѓаат на Деветтата и Десеттата династија, од кои ниту еден не е на списокот од Абидос. Како последица на тоа, записите од 40 до 56 од списокот се смета дека припаѓаат на седмата и во осмата династија.
Другиот извор на Ново Кралство за Осмата династија е Торинскиот канон, напишан за време на владеењето на Рамзес II. Торинскиот список бил копиран од еден претходен извор кој, како што покажал египтологот Ким Рихолт, сам по себе бил полн со празнини и мора да бил во лоша состојба. Покрај тоа, списокот од Торино е многу оштетен и не може да се чита без тешкотии. Вкупно три имиња се читаат на фрагменти од папирусот, кои може да се кралеви на осмата династија. Ова се Нетјеркаре Сиптах, еден чие име тешко се чита, и, името на Какаре Иби, педесет и третиот крал од списокот од Абидос. Се чини дека има простор за двајца или тројца повеќе кралеви пред крајот на династијата како што е запишано на списокот. Ова укажува дека деловите кои недостигаат од Торинскиот канон веројатно ги содржеле кралевите во педесет и првиот до педесет и петтиот регистар од списокот на кралеви од Абидос. Бидејќи Торинскиот список ги пропуштил првите девет кралеви од списокот од Абидос, В.Ц. Хејс смета дека е разумно да претпоставиме дека Египќаните ги поделиле династиите VII и VIII во овој момент.
Современи докази
Главните археолошки докази за кралевите на осмата династија се кралски откритија откриени во Коптос, во кои се наведени некои од последните фараони на династијата. Понатамошни докази за раните кралеви на династијата доаѓаат од гробовите во Сакара, особено пирамидата на Какаре Иби во Сакара. Покрај ова, постојат кралски натписи пронајдени во Вади Хамамат и во Горниот Египет, како и не-кралски докази од Горен Египет.
Крајот на Старото Кралство и пад во хаос
Осмата династија традиционално се класифицира како прва династија на Првиот преоден период, поради ефемерната природа на владеењето на неговите кралеви, како и ограниченоста на современите докази, навестувајќи го падот на државата во хаос. Неодамнешната повторна проценка на археолошките докази покажа силен континуитет помеѓу шестата и осмата династија, така што египтологот Храч Папазијан предложил осмата династија да се смета за последна од времето на Старото Кралство.
Со оглед на тоа што пет кралеви од Осмата династија го носеле престолното име на Пепи II, Неферкаре, како дел од нивните имиња, тие можеби биле потомци на Шестата династија, кои се обидувале да задржат некаква моќ. Некои од актите на последните четири кралеви на династијата VIII се запишани во нивните декрети до Шемеј, везир од овој период, иако само Какаре Иби може да се поврзе со било која монументална градба. Неговата пирамида била пронајдена во Сакара во близина на онаа на Пепи II и, како и кај неговите претходници, пирамидални текстови биле запишани на ѕидовите.
Сепак, имало многу кралеви, и јасно е дека во овој временски период бил во тек распадот на централната власт во Египет. Владетелите на овие династии биле со седиште во Мемфис и изгледа дека се потпирале врз моќта на номарите од Коптос, на кои им доделувале титули и почести. Ова мора да било без успех, бидејќи Осмата династија на крајот била соборена од соперничка група со седиште во Хераклеопол.
Владетели
Со оглед на недостатокот на докази за Седмата династија, сите кралеви споменати во Кралскиот список од Абидос во записите после Меренре Немтјемсаф II и пред името на Монтухотеп II обично се припишуваат на Осмата династија. Според Јирген фон Бекерат, тие се:
Египтологот Храхт Папазијан верува дека таквата реконструкција дава премногу тежина на записите на Манетон, според кои Седмата династија е суштински фиктивна и метафора на хаос. Наместо тоа, Папазијан предлага најраните од гореспоменатите кралеви кои се непосредни наследници на Пепи II, да се припишат на Шестата династија, додека оние што се веднаш по нив, да се припишат на краткотрајната Седма династија. Тогаш осмата династија ќе започне само со добро потврдениот Какаре Иби:
Покрај тоа, идентитетот, хронолошката позиција и должината на владеењето на следните владетели е многу неизвесна: Ваџкаре, Куикер и Куи.
Монте Карло Мастерс 2010
2010 Монте-Карло Мастер, тениски турнир за професионални тенисери, се игра од 10 април до 18 април 2010, на земјена подолга на отворено. Ова е 104то издание на турнирот Монте-Карло Мастерс, кој е спонзориран од Ролекс по вторпат. Овој турнир се одржува во Монте-Карло Канти Клуб во Монте Карло, Монако.
Сингл
Во сингл натпреварите имаше релативно мал број од најдобрите натпреварувачи, затоа што имапе 11 од топ 20 натпреварувачите, во споредба со лани 16, на тоа се додава фактот дека само 5 од топ 10 натпреварувачите зедоа учество, во споредба со минатогодишните 9. Во првата рунда топ 8те носители добија директен пласман, а Николас Алмагро, Филип Кохлшрајбер победија во три сета, откако губеа во првиот. Додека двократниот шампион и еден од двата поранешни победници, Хуан Карлос Фереро брзо го победи Марсел Грањолерс со 6-0 6-3. Него му се придружија Давид Ферер, Томаш Бедрух и Хуан Монако, кој ја оствари својата прва победа над Јарко Ниеминен. Исто така поминаа и Давид Налбандијан и Ришард Гаскет. Единствениот од носителите, кој не успеа да ја помине првата рунда е 16тиот носител Маркос Багдатис, кој изгуби од Алберт Монтањес во дваin straight sets. Првите играчи, кои поминаа во третата рунда беа носителите Фернандо Гонзалез, Жо/Вилфред Цонга, и Томаш Бедрух, кој победија во два сета, додека 4тиот носител, Марин Чилич ја осигура победата после три сета  над Игор Андреев. Тие беа следени од 5 шпанци предводени од бранителот на титулата, Рафаел Надал, двократиот шампион Хуан Карлос Фереро, Давид Ферер и Томи Робредо, кои сите победија во два сета и Алберт Монтањес. Првиот носител Новак Џоковиќ исто така помина во два сета. Втората рунда донесе неколку големи изненадувања, главно вклучувајќи ги Германците, како специјалисти за земјена подлога. 14тиот носител Хуан Монако изгуби од Михаел Берер 6-4, 6-4, Светскиот рекет 4 Енди Мареј изгуби после 1 час игра од Филип Кохлшрајбер, 15тиот носител Јурген Мелцер изгуби од Филип Пецшнер. Во последниот меч од втората рунда, Давид Налбаниан го победи 7от носител Микаел Јужни 4-6, 6-3, 7-6(5), кога Јужни не успеа да победи на свој сервис на 5-4 во последниот сет. .
Во третата рунда Светскиот рекет бр. 2, Новак Џоковиќ победи со 6-4, 6-4 на 13тиот носител Станислас Вавринка во натпревар полн со грешки. Филип Кохлшрајбер ја продолжи својата успешна серија, во која го победи Мареј, со победата над сонародникот Филип Пецшнер. 5 Шпанци од 6 успеаа да отидат во следната рунда, предводени од бранителот на титулата, Рафаел Надал, кој ја оствари својата втора победа, со ист резултат од 6-0, 6-1. Него му се приклучија и 9тиот носител Хуан Карлос Фереро, кој преживеа маратонски меч против 5тиот носител Жо-Вилфред Цонга со 6-1, 3-6, 7-5, освојувајќи ја 3тата меч топка. . Шпанците Алберт Монтањес и Давид Ферер ги победија повисоко рангираните Хрвати, Марин Чилич и Иван Љубичич соодветно. Фернандо Вердаско исто така ја помина оваа рунда после пресвртот над Томаш Бедрух, откако губеше со еден сет, со 5-7, 6-3, 6-2. Давид Налбандијан, кој влезе во главната жрепка со заштитен рангинг успеа да ја помине оваа рунда со победата над единствениот Шпанец, кој изгуби во оваа рунда, Томи Робредо со 6-3, 6-4.
Други учесници
Следниве играчи добија Вајлд Карта во главната жрепка:
Следниве играчи добија учество преку квалификации:
Важни откажувања
Следиве играчи се откажаја от турнирот поради различни причини:
Сингл
Рафаел Надал го победи Фернандо Вердаско  6–0, 6–1.
Дабл
Даниел Нестор / Ненад Зимојниќ ги победија  Махеш Бупати /  Макс Мирнји 6–3, 3–0, пред.
Брус Вилис
{{Infobox person }}
Волтер Брус Вилис (Walter Bruce Willis ; р. ) — професионално познат како Брус Вилис — американски глумец, продуцент и музичар. Неговата кариера започнала во телевизијата, во 1980-тите години, најзабележливо со улогата на Дејвид Едисон, во Осветлување на месечината (1985-1989 година). Тој продолжил на полето на филмот и телевизијата, глумејќи во комедии, акции и драми. Познат е по улогата на Џон Маклејн, во серијалот Умри машки, кој имал воедно критички и финасиски успеси. Исто така, тој се појавил во повеќе од 60 филмови, како Евтини приказни (1994), 12 мајмуни (1995), Петтиот елемент (1997), Армагедон (1998), Шесто сетило (1999), Нераскинлив (2000), Градот на гревот (2005), Упатство (2012), Царството на месечината која изгрева (2012), Г.И. Џо: Одмаздата (2013).
Филмовите во кои игра Брус Вилис достигнале бруто заработка од 2,64 до 3,05 милијарди долари низ билетарниците во Северна Америка, со што тој е деветти по ред глумец кој најмногу заработува како главна улога, и дваесетти по ред играјќи како споредна улога. Двапати досега бил добитник на Еми наградата, еднаш на Златен глобус, и четири пати досега бил номиниран за наградата Сатурн. Вилис беше женет со глумицата Деми Мур, со која има 3 ќерки. Тие беа 13 години во брак, а се развеле во 2000 година. Сега, тој е во брак со моделот Ема Хеминг, со која има една ќерка.
Животопис
По завршувањето на средно училиште, Вилис се вработил како службеник од обезбедување во атомската централа Сејлем, а исто така превезувал и групи работници во фабриката Дупон во Дипвотер, Њу Џерси.
По неколку аудиции, тој го имал и својот прв драмски настап во оф-Бродвеј продукцијата на Небо и земја. Со повеќе искуство се здобил во Луд за љубов, и во реклама за Левис.
Почеток на кариерата
Вилис го напуштил Њујорк и се упатил кон Калифорнија на аудиции за неколку телевизиски емисии. Во 1984 година, тој се појавил во епизодата Без излез, во ТВ серијалот Пороците на Мајами. Во 1985 година, се појавува во првата епизода од серијалот Зона на самракот. Тој учествувал на аудиција за улогата на Дејвид Едисон Џуниор од серијата Случајни партнери (1985-89 г.), натпреварувајќи се против 3.000 други глумци за истата улога. Главната улога, наспроти Сибил Шепард, му помогна да се докаже како комичен глумец, со што серијата траеше пет сезони. Во време кога серијата доживувала големи успеси, производителот на пијалаци Сиграм, го најмил Вилис да учествува во рекламата за производите на Златно вино. Оваа рекламна кампања и исплатила на оваа новородена ѕвезда околу 5 до 7 милиони долари, за две години. И покрај тоа, Вилис решил да не го обновува договорот со оваа компанија, кога решил да престане со пиењето алкохол во 1988 година.
Вилис го имаше своето деби во филмот на Блејк Едвардс од 1987 година, Состанок на слепо, со Ким Бесинџер и Џон Ларокет. Едвардс повторно му доделил улога, да го игра Том Микс со неговиот вистински живот, во Зајдисонце (1988 г.). Меѓутоа, тогаш неочекуваната улога на Џон Маклејн во Умри машки (1988 г.) му го донесе статусот филмска ѕвезда. Тој ги изведува повеќето од неговите вештини во филмот, со што филмот достигнал заработка и до 138.708,852 долари насекаде во светот. По неговиот успех со Умри машки, тој добил споредна улога во драмата Во земјата, како старец од Виетнам, Емет Смит, и исто така го глуми гласот на едно бебе кое зборува, во филмот Гледај кој зборува. Кон крајот на 1980-тите, Вилис уживал во скромен успех и како глумец кој снима и музика, снимајќи албум со поп-блуз песни, наречен Враќањето на Бруно, кој го вклучува и хитот Почитувај се себеси. Тој објавил и верзија на песната Под дрвената патека на Дрифтерс, која достигна и до второто место на англиската топ 40 листа, иако во Америка не била толку популарна. Неколкупати потоа Вилис се навраќал на снимачкото студио. (Види Дискографија подолу)
1990-тите години
Со улогата на Џон Маклејн во Умри машки, Вилис се стекнал со голем личен успех. По овој филм следуваат и Умри машки 2 во 1990 година и Умри машки со одмазда во 1995 година. Овие три дела од серијалот Умри машки имале меѓународна заработка од преку 700 милиони долари и го вовлекле Вилис во редот на Холивудските акциони ѕвезди.
Во почетокот на 1990-тите години, кариерата на Вилис се соочила со нагло опаѓање, глумејќи во утнати филмови како Огништето на суетите, Хадсон Хок, и други. Тој глумел како главна улога во високо сексуализираниот еротски трилер Боите на ноќта (1994 година): уште едно промашување, кое било жестоко нападнато од критичарите, но сепак добро поминал на пазарот за домашни видеа и станал еден од топ 20-те најизнајмувани филмови во Соединетите Американски Држави во 1995 година.
Во 1994 година, тој играл споредна улога во докажаниот филм Евтини приказни на Квентин Тарантино, кој повторно ја издигнал неговата кариера. Во 1996 година, тој бил извршен продуцент на цртаниот филм Детето Бруно, со кој на некој начин се претставува и себеси. Тој продолжил со глумење на главните улоги во Дванаесет мајмуни (1995 г.) и Петтиот елемент ( 1997 г.). Меѓутоа, кон крајот на 1990-тите години, неговата кариера повторно била загрозена со критички нападнатите филмови како Чакалот и Појадок за шампиони, за да биде пак, повторно спасена, овој пат со Армагедон во режија на Мајкл Беј, кој бил филм со најголема заработувачка за 1998 година. Истата година, неговиот глас и слика биле вклучени во Плејстејшн видео играта Апокалипса. Во 1999 година, Вилис играл во филмот на М. Најт Шијамалан, Шесто сетило. Овој филм доживеал големи успеси и помогнал повторно да се зголеми интересот за глумецската кариера на Вилис.
2000-2010 години
Во 2000 година, Вилис доби Еми награда за неговото учество во Пријатели (каде го глумел таткото на најмладата девојка на Рос Гелер). Исто така, во 2001 година бил номиниран за Американска награда за комичар, за неговото учество во Пријатели. Му била доделена и улогата на Тери Бенедикт во Единаесеттемина на Оушн (2001 г.), но се повлекол за да работи на снимање на албум. Тој накратко се појавува до Дванаесеттемина на Оушн (2004 г.).
Во текот на неговата кариера, неколкупати гостувал во Доцнежното шоу со Дејвид Летермен. На 26ти февруари 2003 година, поради болест, тој го заменил Дејвид Летермен во неговото шоу, каде тој требало да биде само гостин. На повеќе наврати појавувајќи се во шоуто, Вилис исценирал комплицирани шеги, како на пример носел портокалов костим во чест на капиите на Централен парк, си ја направил едната страна од лицето со вештачки рани од сачма по застрелувањето од Хери Витингтон, и се обидувал се да го сруши рекордот во стоење под вода дваесет секунди (пародија на Дејвид Блејн).
На 12 април 2007 г., тој се појавил повторно, овој пат носејќи перика како пејачот Санџаја Малакар. Неговото последно појавување било на 25 јуни 2007 г. кога се појавил и носел мини-турбан заврзан на неговата глава, за да се надополни за шегата за неговиот сопствен измислен документарец насловен како Непривлечно претчувство. Вилис се појавува и во телевизиските реклами за јапонскиот модел на Субару Легаси. Поврзувајќи се на ова, Субару направиле ограничена линија на модели на Легаси, кои се симболизираат со Субару Легаси патуваат со Брус, во чест на Вилис.
Вилис се појавил во 4 филмови со Семјуел Л. Џексон. Тој работел и со неговата најстара ќерка Румер, во филмот Заложник (2005 г.). Во 2007 година, се појавува во трилерот Совршен странец, наспроти Хали Бери, во криминал/драмата Алфа Дог со Шерон Стоун, и го одбележува своето враќање со улогата на Џон Маклејн во Живеј слободно или умри машки. Подоцна, тој се појавува во филмовите Пикантни холивудски приказни и Сурогати, заснован врз стрип со истото име.
Вилис бил избран да го глуми американскиот генерал на војската, Вилијам Р. Пирс, во филмот Пинквил на режисерот Оливер Стоун, драма за истрагата за масакрот кај Ми Лај во 1968 г. Меѓутоа, поради штрајкот на американските сценаристи од 2007 година, филмот бил откажан. Кон почетокот на 2009 година, Вилис се појавува во рекламна кампања за да ја изнесе во јавноста промената на името на осигурителната компанија Норвич Унион во Авива.
Вилис глумел со Трејси Морган во комедијата Коп Аут, во режија на Кевин Смит, за двајца детективи кои ја истражуваат кражбата на безбол картичка. Филмот бил објавен во февруари 2010 година. Вилис се појавува и во музичкото видео на Горилаз за песната Стило. Тој, исто така, во 2010 година накратко се појавил во филмот Платеници со акционите глумци од 80-тите години, Силвестер Сталоне и Арнолд Шварценегер. Вилис ја глумел улогата на господин Чурч. Ова е прво заедничко појавување на сцена на овие тројца славни акциони ѕвезди. Иако сцената на која се појавуваат тројцата глумци е многу кратка, сепак, таа е најочекуваната сцена од целиот филм. Тројцата глумци ја снимиле оваа сцена во празна црква на 24 октомври 2009 година. Следно глумење на Вилис е во филмот РЕД, кој се темели на истоимениот стрип, во кој тој го глуми Френк Мозис. Филмот е објавен на 15 октомври 2010 г.
Во Царството на месечината која изгрева (2012 г.), Вилис глуми покрај Бил Мари, Едвард Нортон и Францес Мекдорманд. Филмот е сниман на Род Ајленд под режија на Вес Андерсон во 2011 година. Вилис се враќа во Платеници 2 (2012 г.), но овој пат со поголема улога. Тој се појавува и во научно-фантастичната акција Лупер (2012 г.), заедно со Џозеф Гордон-Левит, глумејќи го Џо (постара верзија од ликот на Гордон-Левит).
Вилис по петти пат ја прикажа својата најпозната улога на Џон Маклејн, во Добар ден за да се умре машки, кој е објавен на 14 февруари 2013 година. Во едно интервју, Вилис изјавил: ''Умри машки има посебно место во моето срце...можноста да го глумам истиот лик над 25 години и сè уште да бидам баран за тоа е навистина забавно. За мене е голем предизвик да треба повторно да снимам филм, и да се обидувам да се натпреварувам самиот со себеси, а баш тоа го правам во ‘‘Умри машки‘‘. Се обидувам да ја подобрам мојата работа секој пат.''
Претстојни филмови
Вилис ќе глуми во филмската адаптација на видео играта Кејн и Линч: Мртов човек, насловена како Кејн и Линч''.
Бизнис активности
Во 2000 година, Вилис заедно со неговиот бизнис партнер Арнолд Рифкин основал филмска продуцентска куќа наречена Чејен Ентерпрајсес. Тој ја напуштил компанијата во 2007 година, по снимањето на филмот Живеј слободно или умри машки, и Рифкин продолжил да ја води сам. Исто така, тој располага и со неколку мали бизниси во Хејли, Ајдахо, вклучувајќи го барот Минт, театарот Либерти и е соосновач на Планет Холивуд, заедно со глумците Арнолд Шварценегер и Силвестер Сталоне. Во 2009 година, Вилис потпишал договор за да биде заштитно лице на Собјески вотка од компанијата Белведере СА, во замена за 3,3% од акциите во компанијата.
Приватен живот
Луѓето од кои Вилис зема пример на поле на глумецството се Гери Купер, Роберт де Ниро, Стив Маквин и Џон Вејн.
Бракови и семејство
На премиерата за филмот Надгледување, Вилис ја запознал глумицата Деми Мур. Тој се оженил со Мур на 21 ноември 1987 година, и со неа има три ќерки: Румер Вилис (родена 1988 г.), Скаут Лару Вилис (родена 1991 г.) и Талула Бел Вилис (родена 1994 г.) пред парот да се разведе на 18 октомври 2000 година. Тие не и дале на јавноста никакви објаснувања за нивниот развод. Во врска со разводот, Вилис изјавил: Се чувствувам како да не сум успеал добро да се снајдам во улогата на татко и сопруг, со оглед на тоа што не успеав да направам работите да функционираат добро. Тој вели дека најзаслужен за тоа што тој добро се соочил со ситуацијата е глумецот Вил Смит. По нивниот развод, почнаа да се шират гласини дека тие планираат повторно да се венчаат, сè додека Деми Мур не се венча со Ештон Качер. Вилис останал во добри односи и со Мур и со Качер, дури присуствувал и на нивната венчавка.
Вилис бил верен со глумицата Брук Бернс, но по десет месеци поминати заедно, тие се разделиле во 2004 година. Тој се оженил со моделот Ема Хеминг во Туркс и Кајкос на 21 март 2009 година, а помеѓу присутните на венчавката биле неговите три ќерки, Деми Мур и Ештон Качер. Оваа свеченост не ги обединила законски, па парот шест дена подоцна, повторно се венчал со сите граѓански формалности во Беверли Хилс. Со Хеминг, тој има една ќерка, Мејбл Реј Вилис, која е родена во 2012 година.
Ставови за религијата
Вилис, порано, бил лутеран, но повеќе не се занимава со тоа. За едно интервју од списанието Џорџ, во јули 1998 година, тој изјавил: ''Организираните религии воопшто, според мене, се изумирачки вид. Сите тие беа многу важни кога не знаевме зошто сонцето се движи, зошто климата се менува, зошто се случуваат урагани, или пак зошто постојат вулканите. Модерната религија е последната трага од модерната митологија. Но, постојат луѓе кои ја пренесуваат Библијата буквално. Буквално! Јас одлучив да верувам дека тоа не е начинот. И, тоа е она што ја прави Америка кул земја, знаете? ''.
Политички ставови
Во 1988 година, тој и неговата тогашна сопруга Деми Мур воделе отворена кампања за претседателската кандидатура на гувернерот на Масачусетс, Мајкл Дукакис. Четири години подоцна, тој го поддржал претседателот Џорџ Х.В. Буш за да биде повторно избран, и бил отворен критичар на Бил Клинтон. Сепак, во 1996 година, тој се спротивставил да го поддржи противникот на Клинтон, Боб Дол, бидејќи Дол ја критикувал Деми Мур за нејзината улога во филмот Стриптиз. Вилис бил поканет како говорник на Републиканскиот државен конгрес од 2000 година, каде отворено го поддржал Џорџ В. Буш. Тој немал никаков придонес и не дал никаква јавна поддршка во претседателската кампања од 2008 година. Во неколку интервјуа во јуни 2007 година, тој изјавил дека ги поддржува некои од Републиканските идеологии.
Во 2006 година, тој изјавил дека САД мора повеќе да интервенира во Колумбија, со цел да се стави крај на трговијата со дрога. Неколкупати во интервјуата, тој изјавил дека го поддржува тоа да има поголеми плати за наставниците и за полицајците, но дека е разочаран од методот на згрижување на деца во САД, и од начинот на кој се заштитуваат домородните американци. Исто така, тој изјавува и дека е поддржувач на правото да се биде сопственик на оружје: ''Секој има право да поседува оружје. Ако им ги одземете оружјата на легалните сопственици, тогаш единствените луѓе кои ќе поседуваат оружје се лошите луѓе и злосторниците. Дури и пацифист би станал насилен, доколку некој се обиде да го убие. Секако дека секој би се борел за својот живот.''
Воени интереси
Во текот на неговата филмска кариера, Вилис прикажува неколку воени ликови во филмовите како Опсада, Војната на Харт и Солзите на сонцето. Растејќи во воено семејство, Вилис јавно продавал извиднички колачиња за вооружените сили на САД. Во 2002 година, неговата најмала ќерка, Талула, му предложила да набави колачиња, за да им прати на војниците. Тој купил 12.000 кутии со колачиња кои им биле испорачани на морнарите на бродот УСС Џон Ф.Кенеди и други војници стационирани низ Средниот Исток тоа време. Во 2003 година, тој го посетил Ирак, како дел од турнејата со УСО, пеејќи им на војниците со својот бенд. Вилис размислил да се приклучи кон војската за да помогне во втората Ирска војна, но бил одбиен поради неговата возраст. Се верува дека тој понудил 1 милион долари за оној војник заднинец кој ќе пријави некој од водечките терористи Осама бин Ладен, Ајман ал-Завахири или Абу Мусаб ал-Заркави. Сепак, во изданието на Венити Фер од јуни 2007 година, тој разјаснува дека таа изјава била дадена хипотетички и дека не треба да се сфаќа буквално. Вилис исто така ги критикува медиумите за нивното пренесување во врска со војната, приговарајќи дека новинарите повеќе ги пренесуваат негативните страни од војната. Тој изјавува: ''Бев во Ирак, и она што го видов додека бев таму беа војници – воглавно млади деца – кои им помагаа на луѓето во Ирак; им помагаа да си ја вратат власта, повторно да ги отворат болниците, повторно да имаат вода, а вие ништо од ова не сте слушнале на вестите. Вие слушате: толку и толку луѓе беа убиени денеска, што јас сметам дека е лоша услуга. Тоа е како да плукате врз оние млади луѓе кои се таму борејќи се да и помогнат на својата земја.''
Коментари на финални натпревари
Вилис, кој е страстен обожавател на кошаркарскиот тим Њу Џерси Нетс, дал контроверзни коментари на 29 април 2007 година, во текот на прикажувањето на натпревар на Нетс во живо на ТСН, кажувајќи еден израз од неговиот филм Умри машки: Јипи ки јеееј, кучкин сине, на крајот од интервјуто. Подоцна, објаснувајќи ја својата реакција, тој изјавил дека сето тоа било поради замор, велејќи: Понекогаш ја преценувам мојата способност принудно да функционирам со спиење помалку и од она што би било доволно.
"Волтер_Б"
На 5 мај, некој, користејќи го корисничкото име Волтер_Б, почнал да објавува детални одговори на мрежното место Нели се ова интересни новости (En. Ain’t It Cool News), каде луѓето дискутирале за тоа како Живеј слободно или умри машки бил рангиран како филм за кој е потребен надзор од родители доколку го гледаат деца под 13 години, а за претходните три дела на Умри машки случајот бил различен, со тоа што надзор од родители бил потребен доколку го гледаат деца под 17 години. Одговорите вклучувале детални информации за Живеј слободно или умри машки кој требало да биде објавен наскоро. Бил откриен мотивот за серијалот Умри машки, директни критики и за други филмски екипи, и многу банални одговори за филмовите. Многу луѓе биле скептични дека Волтер_Б е всушност Брус Вилис, но на 9 мај, тој го открива својот идентитет во текот на една средба на видео разговор.
Културни врски
Во 1996 година, Роџер Директор, писател и продуцент од Изгревањето на месечината, напишал роман заснован на вистинскиот живот на Вилис, наречен Место каде да паднеш. Во нејзината автобиографија Непослушноста на Сибил од 2000 година, Сибил Шеферд напишала дека Вилис му бил лут на Роџер, бидејќи ликот од романот бил опишан како нервно оболен и гневен глумец.
Во 1998 година, Вилис учествувал во Апокалипса, видео игра на Плејстејшн. Најпрво било најавено дека тој ќе се појави како придружник, а не како главен лик. Компанијата ја преработила играта користејќи го ликот и гласот на Вилис, и ја смениле користејќи го него како главен лик.
Дискографија
Соло албуми
Награди и почести
Вилис добил многу награди и се здобил со многу почести во текот на неговата кариера во телевизијата и филмот.
Лолобурмански јазици
Лолобурмански јазици — огранок на синотибетските јазици застапен во Бурма (Мјанмар) и јужна Кина.
Имиња
Сè до околу 1950 г. ендонимот лоло се пишувал со потценувачки кинески знаци и затоа напати се одбегнувал. Шафер (1966–1974) го користел поимот „бурмански“ (Burmic), што го направила и кинеската наука, именувајќи ја групата мјен-ји (што исто така значи „бурмански“).
Можни јазици
Положбата на наските јазици (мосо) во рамките на семејството е нејасна, и честопати се остава како трета гранка, покрај лолојската и бурманската. Лама (2012) ги смета за огранок на лолојските, додека Гијом Жак предлага дека се работи за ќаншки јазик.